बर्माको युद्धमा कमाण्डरको आदेश सुन्ने बानी परेको सिपाहीले घर फर्केर पत्नी छोराछोरीलाईसमेत निर्देशन दिएजस्तै शर्माले रुपमा पृथक, सारमा भने उही तरिकाले छोरा सरलमाथि संगठनको आदेश कार्यान्वयन गरेका छन्। विश्लेषक राजेन्द्र महर्जनसँग पंक्तिकारले यही विषयमा कुराकानी गरेको थियो। महर्जनले शर्मापत्नीसँग छोराको विषयमा कुरा गरेका रहेछन्। उनले भनिछन्, …छोरो फ्रस्ट्र्ेटेड छ, गाउँ फर्कूँ भन्दैछ, भाइबहिनीलाई पनि यसको असर परेको छ।'
